**ТЕХНИЧЕСКА СПЕЦИФИКАЦИЯ**

За вътрешен конкурентен избор за сключване на договор с предмет: „**Доставка на автомобилно гориво чрез карти за безналично плащане за нуждите на Държавна агенция за метрологичен и технически надзор (ДАМТН)”**

Прогнозна стойност *–*  до **210 000** *(двеста и десет хиляди лева*) лв. без ДДС.

Настоящата техническа спецификация е във връзка с провеждането на вътрешен конкурентен избор с предмет „Доставка на автомобилно гориво чрез карти за безналично плащане за нуждите на Държавната агенция за метрологичен и технически надзор (ДАМТН)” и е в съответствие със сключеното Рамково споразумение № СПОР- 23/13.11.2019 г с предмет: *„Доставка на автомобилно гориво чрез карти за безналично плащане за органи на изпълнителната власт и техни администрации“.*

**1.** Всички участници следва да предложат в офертите като задължителен минимум доставка на:

1. Автомобилно гориво А95H;

2. Дизелово гориво;

**2.Количество.**

|  |  |
| --- | --- |
| ***Вид*** | ***Прогнозно количество*** |
| *Дизелово гориво* | *23 000 л.* |
| *Безоловен бензин* | *90 000 л.* |

***Забележка:*** Посочените количества са прогнозни и възложителят не е задължен да ги закупи изцяло.

**3. Качество.**

Доставяните автомобилни горива (бензин и дизел) трябва да отговарят на изискванията за качество съгласно Приложение № 1 към чл. 6, т. 1 и Приложение № 2 към чл. 6, т. 2 от Наредбата за изискванията за качеството на течните горива, условията, реда и начина за техния контрол (Приета с ПМС № 156 от 15.07.2003 г., последно изм. и доп., бр. 63 от 31.07.2018 г., в сила от 31.07.2018 г.), както и на всички други приложими изисквания на действащата нормативна база в Р. България.

**4.Търговски обекти (бензиностанции)**

Доставката на горивата ще се извършва в търговските обекти на участника, избран за изпълнител, разположени на територията на Република България и подробно описани в Приложение № 4 към РС № СПОР-23/13.11.2019 г. – Списък на търговските обекти (бензиностанции) на Изпълнителите на територията на страната, даващи възможност за зареждане чрез карти за безналично плащане.

Участникът, избран за изпълнител следва да разполага с развита търговска мрежа за горива на територията на цялата страна, където да се предлагат всичките видове горива, предмет на настоящата поръчка.

**5. Електронни карти**

Електронните карти следва да бъдат издавани безвъзмездно, като възложителя не заплаща месечни такси за обслужване на картите и такси за транзакции и покупки. Изпълнителят следва да предвиди и да съобрази тези условия в ценовото си предложение.

Възложителят ще предостави на изпълнителя, с когото е сключил договор за доставка на горива, списък на автомобилите с право да зареждат, с посочени регистрационните им номера, марка и модел на МПС, вид гориво и всяка друга информация, необходима за издаването на електронна карта на всяко МПС.